Orde CLT/ /2017, de de, de dusau modificacion der Orde CLT/360/2011, de 2 de deseme , deth prèmi Robèrt Lafont.

Er Orde CLT/360/2011, de 2 de deseme, regule eth prèmi Robèrt Lafont, que concedís era Administracion dera Generalitat de Catalonha. Eth prèmi Robèrt Lafont a per tòca arreconéisher e premiar persones fisiques o juridiques que s’agen distinguit pera defensa, projeccion e promocion dera lengua occitana en quinsevolhe punt deth domeni lingüistic.

Er Orde present modifique er Orde CLT/360/2011, de 2 de deseme, deth prèmi Robèrt Lafont entà ahíger un membre ath jurat deth prèmi e redefinir es elements e referéncies que constituïssen eth guerdon.

Eth Decret 2/2016, de 13 de gèr, de creacion, denominacion e determinacion der encastre de competéncia des departaments dera Administracion dera Generalitat de Catalonha dispòse que correspon ath Departament de Cultura era politica lingüistica.

Cossent damb er article 12.*d* dera Lei 13/1989, de 14 de deseme, d’organizacion, procediment e regim juridic dera Administracion dera Generalitat de Catalonha e er article 39.3 dera Lei 13/2008, deth 5 de noveme, dera presidéncia dera Generalitat e deth Govèrn;

Per tot açò,

ORDENI:

Article 1.- Modificacion der article 3

Se modifique er article 3 der Orde CLT/360/2011, de 2 de deseme, deth prèmi Robèrt Lafont, que rèste redigit dera manèra següenta:

“Article 3 - Prèmi

Er autrejament deth prèmi se materialize ena remesa en acte public d’un guerdon allegoric ara lengua occitana. Eth prèmi non a dotacion economica.”

Article 2.- Modificacion der annèx

1. S’ahig un paragraf ar apartat b dera basa 2 der annèx der Orde CLT/360/2011, de 2 de deseme, deth prèmi Robèrt Lafont, damb eth redigit següent:

“Era persona responsabla de promocion der occitan dera direccion generau competenta en matèria de politica lingüistica dera Generalitat.”

2. Se modifique era basa 6 der annèx der Orde CLT/360/2011, de 2 de deseme, deth prèmi Robèrt Lafont, que rèste redigit dera manèra següenta:

“Basa 6 – Guerdon deth prèmi

Eth guerdon deth prèmi deu èsser allegeric ara lengua occitana e deu contier era referéncia *Prèmi Robèrt Lafont*, er escut dera Generalitat, eth nòm deth guerdonat o guerdonada e er an d'autrejament.”

Barcelona, ... de hereuèr de 2018

Conselhèr / conselhèra de Cultura